Diari Oficial de la Generalitat Valenciana


Sumari del DOGV 9867, del 10-06-2024 (2024/5269)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció corresponents a una central fotovoltaica denominada Instal·lació Solar Fotovoltaica Muntalar Belcaire Solar i la seua infraestructura d'evacuació, amb potència a instal·lar de 5 MW i potència d'accés de 5 MW, situada al terme municipal de la Vall d'Uixó. Expedient ATALFE/2022/33/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9867

Data del DOGV
:   10-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5269


Data del document
:   31-05-2024

Organisme emissor
:   Conselleria de Innovación, Industria, Comercio y Turismo

Tipus de document
:   Anunci

Descriptors 

:   * Conselleria d'Innovació, Indústria, Comerç i Turisme
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció corresponents a una central fotovoltaica denominada Instal·lació Solar Fotovoltaica Muntalar Belcaire Solar i la seua infraestructura d'evacuació, amb potència a instal·lar de 5 MW i potència d'accés de 5 MW, situada al terme municipal de la Vall d'Uixó. Expedient ATALFE/2022/33/12. [2024/5269]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- el Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 24/2013, de 26 de desembre, del sector elèctric,  
- i la Llei 39/2015, d'1 d'octubre, del procediment administratiu comú de les administracions públiques, se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció de la instal·lació elèctrica que s'indica:  
Peticionari: Energía las Moiras, SLU, NIF: O84914317, i amb domicili social en Gran Via del Marqués del Túria, 25, 1r, 4a. 46190 València.  
Òrgan competent per a autoritzar la instal·lació: Servici Territorial d'Indústria, Energia i Mines de Castelló de la Conselleria d'Innovació, Indústria, Comerç i Turisme.  
Tipus de central elèctrica: central fotovoltaica denominada Instal·lació Solar Fotovoltaica Muntalar Belcaire Solar, amb potència a instal·lar de 5 MW, incloent-hi les seues infraestructures d'evacuació.  
  
Emplaçament:  
- Generació planta fotovoltaica: polígon 6, parcel·les 380, 430, 431, 537, 538, 539, 540, 541, 542, 544, 556, 558, 559, 560 i 645 del terme municipal de la Vall d'Uixó (Castelló).   
- Línia d'evacuació: comença en el centre de seccionament de la planta solar ISF Muntalar Belcaire Solar i acaba en la subestació SET Belcaire, i discorre per parcel·les pertanyents al terme municipal de la Vall d'Uixó. Polígon 6, parcel·les 198, 200, 201, 433, 434, 435, 436, 440, 442, 443, 450, 451, 452, 539, 561, 562, 563, 606, 635, 886, 9023, 9025, 9026, 9035 i 9037.  
Totes estes del terme municipal de la Vall d'Uixó (Castelló).  
Títol del projecte: Instal·lació Solar Fotovoltaica Muntalar Belcaire Solar.   
Pressupost: 2.914.847,46 euros.  
Característiques principals:  
- Mòduls fotovoltaics totals: 10.719 (565/706,25 amb bifacialitat W/u.).  
- Nombre d'inversors: 2 unitats. Un de 2.000 kW i un de 3.000 kW (inversors limitats pel fabricant).   
- Potència nominal: 5.000 kW.  
- Potencia pic: 6.056,24 kW/7.570,29 kW amb bifacialitat.  
- Potència instal·lada: 5.000 kW.  
- Potència d'accés: 5.000 kW.  
- Potència garantida: 5.000 kW.  
Instal·lacions associades:  
Les instal·lacions associades a la planta fotovoltaica consistixen en:  
1. Centre de transformació denominat estació de potència (PS-01): tipus plataforma compacta d'un transformador d'intempèrie + cel·les + inversor + transformador de servicis auxiliars (SA). Unominal: 24 kV; potència transformador principal: 1 x 3.290 kVA (20 kV/0,69 kV). Potència transformador servicis auxiliars: 1 x 15 kVA (20 kV/0,40 kV).  
  
2. Centre de transformació denominat estació de potència (PS-02): tipus plataforma compacta d'un transformador d'intempèrie + cel·les + inversor + transformador de servicis auxiliars (SA). Unominal: 24 kV; potència transformador principal: 1 x 2.195 kVA (20 kV/0,69 kV). Potència transformador servicis auxiliars: 1 x 15 kVA (20 kV/0,40 kV).  
  
3. Centre de seccionament, mesura i protecció (CS): tipus envolupant prefabricada monobloc de formigó + cel·les amb aïllament i tall en SF6. Unominal: 24 kV.  
4. Línia d'alta tensió subterrània particular de 20 kV:  
a. Tram subterrani 1: des de PS-01 fins a PS-02 de 162 m de longitud, FMH2-TR 44/20kV 3 x 1 x 240 mm² AL.  
b. Tram subterrani 2: des de PS-02 fins a CS de 18 m de longitud, RGQ1-WM 12/20kV 3 x 1 x 240 mm² AL.  
5. Línia d'alta tensió subterrània d'evacuació, des del CS fins a la subestació SET Belcaire (Nules) d'i-DE Redes Eléctricas Inteligentes, SAU.  
a. De 20 kV i 1.199 m de longitud.  
HEPRZ1 12/20kV 3 x 1 x 630 mm² AL + H16.  
Documents sotmesos a informació pública:  
1) Projecte de la instal·lació.  
2) Separates dirigides a:  
a. Ajuntament de la Vall d'Uixó (Castelló).  
b. Red Eléctrica de España (REE).  
c. i-DE Redes Eléctricas Inteligentes, SAU.  
d. Enagás, SA.  
e. Conselleria de Medi Ambient, Aigua, Infraestructures i Territori. Servici de Gestió Territorial.  
f. Ministeri de Transports, Mobilitat i Agenda Urbana. Demarcació de Carreteres de l'Estat a la Comunitat Valenciana.  
g. Conselleria d'Agricultura, Desenvolupament Rural, Emergència Climàtica i Transició Ecològica. Servici de Gestió d'Espais Naturals Protegits - Parc Natural de la Serra d'Espadà.  
h. Cooperativa de Regs de la Vall d'Uixó. Cooperativa V.  
3) Memòria justificativa del compliment dels criteris del Decret llei 14/2020.  
4) Pla de desmantellament i restitució del terreny i l'entorn afectat.  
  
5) Plec general de normes de seguretat en prevenció d'incendis forestals.  
6) Estudi d'integració paisatgística.  
7) Documentació cartogràfica.  
La documentació serà exposada per a consulta pública en l'adreça electrònica https://cindi.gva.es/va/web/energia/informacion-publica, en castellà i https://cindi.gva.es/va/web/energia/informacion-publica, en valencià, en l'apartat «Informació pública», disponibles l'endemà de la publicació.  
La qual cosa es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació exposada en l'adreça electrònica indicada o presencialment en el Servici Territorial d'Indústria, Energia i Mines de Castelló, carrer de Cavallers, 8, CP 12839 de Castelló de la Plana (Castelló), així com dirigir a l'esmentat servici territorial les al·legacions que es consideren oportunes en el termini de trenta (30) dies hàbils comptador a partir de l'endemà de la publicació d'este anunci, les quals es podran presentar via telemàtica a través de la seu electrònica de la Generalitat, accedint a l'enllaç  
https://www.gva.es/va/inicio/procedimientos'id\_proc=15990&version=amp  
  
o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Es fa saber que, en referència al termini abans indicat i en virtut del que s'establix en l'article 33.1 del Decret llei 14/2020, de 7 d'agost, la instal·lació indicada més amunt té una potència de generació menor o igual a 10 MW i es tramitarà pel procediment d'urgència. Per tant, i segons el que s'establix en l'article 33 de la Llei 39/2015, d'1 d'octubre, del procediment administratiu comú de les administracions públiques, els terminis establits en el paràgraf anterior per al procediment ordinari es reduïxen a la mitat.  
La incompareixença en este tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Castelló de la Plana, 31 de maig de 2024. El cap del Servici Territorial d'Indústria, Energia i Mines de Castelló: Gerardo Nebot García.